Title: Vyhodnotenie pripomienkového konania
Author: zemko
Last saved by: Juraj Polčič
Company: Urad vlady SR

Vyhodnotenie pripomienkového konania k materiálu:   „Správa o implementácii a čerpaní predvstupových nástrojov, štrukturálnych fondov, Kohézneho fondu a iných finančných nástrojov k 31. 12. 2007“
Spôsob pripomienkového konania: | Skrátený postup

Ministerstvo školstva SR, 
Ministerstvo vnútra SR,
Ministerstvo spravodlivosti SR, 
Ministerstvo hospodárstva SR, 
Ministerstvo zahraničných vecí SR, 
Ministerstvo  kultúry SR,
Ministerstvo obrany SR,
Ministerstvo zdravotníctva SR, 
Ministerstvo dopravy, pôšt a telekomunikácií SR, 
Ministerstvo práce, sociálnych vecí a rodiny SR, 
Ministerstvo pôdohospodárstva SR,
Ministerstvo životného prostredia SR, 
OVA Úrad vlády SR, 
Najvyšší kontrolný úrad SR,

Počet oslovených subjektov: | 14
Zaslali do stanoveného/ predĺženého termínu: | 14
Zaslali po termíne: | 0
Vôbec nezaslali: | 0
Počet subjektov, ktoré nemali pripomienky: | 9
Počet vznesených pripomienok  / z toho zásadných | 21 / 2
Počet akceptovaných: | 10
Počet neakceptovaných, z toho počet zásadných | 11 / 2

Rozporové konanie (s kým, kedy, na akej úrovni, s akým výsledkom – odstránené rozpory/neodstránené rozpory):

Rozporové konanie s MH SR – telefonicky – odstránený rozpor
Rozporové konanie s MŠ SR, 18. 2. 2008, úroveň GR – odstránený rozpor

Počet odstránených pripomienok: | 21
Počet neodstránených pripomienok: | 0

Rezort | Pripomienka | Typ | Vyh. | Spôsob

Ministerstvo školstva SR

Návrh uznesenia
1. Žiadame vypustiť bod  B.1, vzhľadom na to, že dané opatrenia sú prijímané priebežne  - zásadná pripomienka

Z

N

Rozpor odstránený po dohode s MŠ SR

Ministerstvo školstva SR | V prílohe č. 7 žiadame opraviť pravdepodobnú chybu v označení meny – v tabuľke je uvedená mena SKK a mala by byť EUR  – bežná pripomienka | O | A | Zapracované.
| V prílohe č  8 – v podporných tabuľkách ku grafom žiadame doplniť aktuálnejšie údaje (posledné uvedené údaje sú k 18.11.2005) – bežná pripomienka | O | N | Relevantnou prílohou správy sú grafické výstupy. Podporné tabuľky nebudú súčasťou správy. Pre prehľadnosť bude ku grafom doplnená legenda, vysvetľujúca krivku vývoja skutočného vývoja čerpania za obdobie od 1.1.2004 po 31.12.2007 a výšky čerpania pri predpoklade vyčerpania celej výšky záväzku.
Ministerstvo hospodárstva SR | Na str. 14 (tabuľka č. 4 – Prehľad znížených záväzkov programového obdobia 2004 – 2006 v EUR) a str. 16 (tabuľka č. 5 – Prehľad výšky finančných prostriedkov, ktoré je potrebné realizovať do 31. 12. 2008) je na SOP PS uvedený záväzok 2004-2006 v bežných cenách v EUR (po automatickom znížení) v objeme 151 211 000 EUR. Po vykonaných realokáciách v rámci opatrení SOP PS je v súlade so schválenou finančnou tabuľkou v Programovom doplnku k SOP PS objem ERDF vo výške 151 210 683 EUR. | Z | N | Po dohode s MH SR rozpor odstránený.
| Na str. 4 v časti 1.1 je potrebné spresniť informáciu týkajúcu sa implementácie projektu v pôsobnosti ÚRSO a MH SR (Príprava na otvorenie trhu s elektrinou a plynom pre domácnosti), ktorý bol financovaný z Prechodného fondu 2005 a ukončený v roku 2007. | O | N | Materiál hodnotí celkový stav implementácie. Hodnotenie jednotlivých projektov bude predmetom samostatného materiálu na rokovaní vlády SR v júni 2008.
| Na str. 4 v časti 1.2 je potrebné spresniť informáciu týkajúcu sa implementácie Grantovej schémy v oblasti rozvoja cestovného ruchu, pričom je potrebné uviesť, že v súčasnom období dochádza k ex-post monitoringu po dobu troch rokov v zmysle príslušných pravidiel Phare. | O | N | Materiál hodnotí celkový stav implementácie. Hodnotenie jednotlivých projektov bude predmetom samostatného materiálu na rokovaní vlády SR v júni 2008.

Ministerstvo práce, sociálnych vecí a rodiny SR

Kapitola 2.1, str. 12:
Stav kontrahovania štrukturálnych fondov k 31.12.2007  vo štvrtom odstavci  vo vete: „Naopak najnižšie hodnoty boli pri Jednotnom programovom dokumente Cieľ 2 86,52% a pri Jednotnom programovom dokumente Cieľ 3 v hodnote 81,72%.“ žiadame uviesť percentuálny podiel zazmluvnenia oproti alokácii osobitne pre RO – MPSVR SR a SORO – MŠ SR.

O

N

Text v kapitole 2.1 je založený na údajoch z ITMS ku dňu 31. 12. 2007, pričom nerozlišuje úroveň RO a SO/RO.

Kapitola 3.1, str. 17. časť „Stav čerpania vo vzťahu k pravidlu N+2 voči záväzku 2005“, prvá odrážka týkajúca sa JPD NUTS II – BA Cieľ 3: 
Požadujeme prepočítať výšku nevyčerpaných prostriedkov  oficiálnym kurzom 38,- SKK/EUR stanoveným MF SR, nakoľko uvedený prepočet vykonaný  kurzom vyšším ako 42,- SKK/EUR nevyjadruje reálnu hodnotu nevyčerpaných prostriedkov v SKK a nie je v súlade s kurzom stanoveným MF SR. 
Zároveň požadujeme doplniť na konci textu uvedenej odrážky nasledovnú vetu: 
„Pri prepočte sumy nevyčerpaných prostriedkov aktuálnym kurzom EUR/SKK k 31.12.2007 (33,603 SKK/EUR) je suma nevyčerpaných prostriedkov v SKK 227 416 905 SKK, z toho za MPSVR 179 793 188 SKK a za MŠ SR 47 623 717 SKK.“
Odôvodnenie:
Prepočtom aktuálnym kurzom k 31.12.2007 sa zabezpečí vyjadrenie reálnej hodnoty  nevyčerpaných prostriedkov  podľa súčasnej hodnoty slovenskej koruny.

O

A

Text je upravený v zmysle požiadavky.

Text je upravený v zmysle požiadavky.

Kapitola 4., str. 24 tabuľka č. 12:
opraviť údaje za RO ESF – MPSVR – nasledovne 
MPSVR SR – spolu | 427 | 268 666  402,63 | 5 687 230,34
z toho: JPD BA Cieľ 3 | 170 | 66 899 787,32 | 3 254 059,99
SOP ĽZ | 226 | 178 652 199,12 | 1 766 678,47
IS Equal | 31 | 23 114 416,19 | 666 491,40
Zároveň žiadame porovnať závery kontrol na mieste za všetky OP za  roky 2006 versus 2007 čím je možné poukázať na negatívne ako i pozitívne prvky vo vývoji plnenie nar. Rady ES 438/2001 čl.4 . 
V nadväznosti na pripomienku č. 2 upraviť aj celý zvyšný text správy.

O

CA

Údaje za MPSVR SR boli opravené v zmysle vznesenej pripomienky, napriek skutočnosti, že prehľad o vykonaných kontrolách na mieste podľa čl. 4 bol spracovaný na základe podkladov predložených z MPSVR SR. 
Text kapitoly bol aktualizovaný.
Vzhľadom na nedostatočnú vypovedaciu hodnotu podkladov predložených z jednotlivých RO/SORO nie je možné spracovať požadované porovnanie záverov z kontrol na mieste za roky 2006 a 2007.

Kapitola 5., str. 25 štvrtý odsek zhora: 
Nahradiť nesprávne uvedené obdobie Správy o zisteniach z certifikačných overovaní ŠF a KF k 31.12.2007 za správne obdobie: „k 31.12.2006“.

O

A

Text bol opravený v zmysle vznesenej pripomienky.

Kapitola 5., str. 25:
Text od „Napriek uvedenej skutočnosti…“ až po koniec textu na str. 25 žiadame konkretizovať problémy na jednotlivé RO/SORO a negeneralizovať ich.

O

A

Text bol opravený v zmysle vznesenej pripomienky.

Kapitola 6.1 Štrukturálne fondy, str. 26, štvrtý  a piaty odsek:
Požadujeme v odseku 4 znížiť uvádzané percento neoprávnených výdavkov  10,58 % o 5% a sumu neoprávnených výdavkov 59 477 318,50 Sk znížiť o sumu 28 156 949,75 SK.
Ďalej požadujeme v celom texte uvedených odsekov, kde sa používa označenie neoprávnené výdavky uviesť, že sa jedná o „možné neoprávnené výdavky“: 
Odôvodnenie: 
Prezentovaná suma a percentuálne vyjadrenie na úrovni 10,58% z overovanej vzorky uvedené v týchto odsekoch nezodpovedá reálnemu stavu skutočne potvrdených neoprávnených výdavkov. Tak ako je uvedené v šiestom odseku na strane 26, skutočne potvrdené neoprávnené výdavky sú na úrovni 2,24%. Ďalšie výdavky vo výške 3,34% z overovanej vzorky sú v štádiu riešenia, teda ich zatiaľ nie je možné s istotou priradiť k neoprávneným výdavkom.  Výdavky vo výške 5% boli uznané ako oprávnené, teda nie je dôvod ich zaraďovať do neoprávnených výdavkov. 
Uvedené odseky ďalej žiadame preformulovať z dôvodu, že rast neoprávnených výdavkov z certifikovanej vzorky spôsobil najmä SOP PS, kde bolo zistených  až 74% neoprávnených výdavkov. 
Na základe  uvedenej skutočnosti žiadame vypustiť z odseku 5 poslednú vetu.

O

N

Citovaný text je dostatočne zrozumiteľný. Ako je uvedené v texte Platobný orgán prvotne identifikoval neoprávnené výdavky vo výške 59 477 318,50 Sk, čo je 10,58% z overovanej vzorky výdavkov, a to najmä ako výsledok nedostatočne vykonanej administratívnej kontroly ŽoP zo strany RO/SORO.

Kapitola 6.1 Štrukturálne fondy, str. 27, piaty odsek zhora pred bodom 1 :
Požadujeme doplniť za slová „stav odstránenia“ nasledovné slová „a početnosť výskytu“
Odôvodnenie: 
Nakoľko niektoré zo zistení sa vyskytli iba raz, ide o upresnenie, aby nedošlo k mylným záverom a plošnému zovšeobecňovaniu uvedených zistení.

O

A

Text bol upravený v zmysle vznesenej pripomienky. Niektoré zistenia boli identifikované iba raz, ale niektoré zistenia sú identifikované opakovane, aj napriek tomu, že RO/SORO deklarovali prijatie opatrení na odstránenie identifikovaných zistení.

Kapitola 6.1, str. 27, predposledný odsek:
Zásadne nesúhlasíme za RO ESF s tvrdením, že problém vzniku neoprávnených výdavkov vo zvýšenej miere za rok 2007 bol zapríčinený nekvalitným výkonom kontroly na mieste. Žiadame vypustiť text „  je neadekvátny výkon kontroly podľa čl. 4 Nariadenia Rady č. 438/2001, t.j.  kontroly na mieste“, resp. uviesť – s výnimkou RO ESF.

O

N

Ide o zhrnutie zistení z certifikačných overovaní, podrobný popis bude predmetom Správy o zisteniach z certifikačných overovaní za rok 2007.

Kapitola 6.1, str. 27, v bode 1:
Nedodržanie Koncepcie... – vypustiť RO v siedmej odrážke – RO v roku 2007 predkladal opatrenia k všetkým auditom a kontrolám v lehote stanovenej Koncepciou.

O

N

Ide o zhrnutie zistení z certifikačných overovaní, podrobný popis bude predmetom Správy o zisteniach z certifikačných overovaní za rok 2007.

Kapitola 6.1, str. 28:
Text nasledujúci po texte „Zistenia PO z certifikačných overovaní je možné za rok 2007 sumarizovať nasledovne“
Žiadame zoradiť v členení podľa jednotlivých RO/SORO, resp. rezortoch s konkrétnymi zisteniami za jednotlivé orgány podobne ako sú uvedené zistenia za Kohézny fond.
Neadresné zhrnutie zistení neprináša požadovaný efekt sebareflexie nedostatkov zistených  na jednotlivých orgánoch, nakoľko mnohé zistenia sa netýkajú všetkých orgánov, ale iba niektorých z nich. Zároveň správa  nedáva realistický  a spravodlivý pohľad na vývoj v implementácii štrukturálnych fondov za jednotlivé OP.

O

N

Ide o zhrnutie zistení z certifikačných overovaní, podrobný popis bude predmetom Správy o zisteniach z certifikačných overovaní za rok 2007.

Kapitola 6.1, str. 29, bod 3:
Vypustiť celý odsek pre RO ESF „/výhrada  versus zdôvodnenie RO ESF MPSVR/.

Ods.1/„nedostatočný výkon kontroly na mieste bez náležitého preskúmania zo strany RO“
nesúhlas: správy z kontrol sú založené na preskúmaní skutkového stavu na základe dôslednej  prípravy na výkon kontroly/v zmysle metodiky výkonu kontroly danej IM č.     spracovanej   v intenciách nar. Rady SR 438/2001 a samotného výkonu na mieste u KP/PP
 Žiadame vypustiť v zmysle faktov

Ods.2/„ formálna kontrola VO,OVS, účtovníctva“
Kontrola  VO, OVS, účtovníctva  KP/PP je vykonávaná v zmysle otázok uvedených  kontrolných     listoch , ktoré sú súčasťou správy z kontroly na mieste v zmysle IM. Vzhľadom na skutočnosť, že overenie správnosti  týchto zákonných povinností  je čiastočne aj predmetom administratívnej kontroly, RO  v rámci časových a ľudských odborných kapacít bude uvedenú pripomienku riešiť. Nemožno však súhlasiť ,že ide o formálnu kontrolu nedostatkov. Uvedené je možné zdokumentovať správami z KnM najmä za rok 2007. 

Ods.3/
-„ správa z kontroly na mieste je vypracovaná neprehľadne, zmätočne, chýba identifikácia kontrolovaného rozsahu……, „
RO ESF kategoricky odmieta uvedenú z dôvodu, že citované výhrady sa nezakladajú na reálnej skutočnosti, čoho dôkazom sú Správy z kontrol na mieste najmä za obdobie od 01.06.2007 v súvislosti s dobudovaním ľudských kapacít. Pre objasnenie –komplikované zistenia sú riešené s odborom metodiky sekcie ESF, čo prispieva ku kvalite výkonu KnM.

O

N

Ide o zhrnutie zistení z certifikačných overovaní, podrobný popis bude predmetom Správy o zisteniach z certifikačných overovaní za rok 2007.

str. 38:
V časti JPD NUTS 2 BA cieľ 3 – upraviť znenie odrážky „nezabezpečenie kontinuity pri realizácii organizačných zmien v súlade so znením zistenia v správe o výsledku vnútorného auditu č. 1/2007.

O

A

Po overení správy z výsledku vnútorného auditu č. 1/2007 bol text v materiáli  prepracovaný v zmysle skutočného znenia v správe o výsledku vnútorného auditu č. 1/2007 na str. 17 v bode 1.3.

Príloha č. 5, časť oblasť čerpania, odrážka týkajúca sa JPD NUTS II – BA Cieľ 3: 
Požadujeme prepočítať výšku nevyčerpaných prostriedkov  oficiálnym kurzom 38,- SKK/EUR stanoveným MF SR nakoľko uvedený prepočet vykonaný  kurzom vyšším ako 42,- SKK/EUR nevyjadruje reálnu hodnotu nevyčerpaných prostriedkov v SKK a nie je v súlade s kurzom stanoveným MF SR. 
Zároveň požadujeme doplniť na konci textu uvedenej odrážky nasledovnú vetu: 
„Pri prepočte sumy nevyčerpaných prostriedkov aktuálnym kurzom EUR/SKK k 31.12.2007 (33,603 SKK/EUR) je suma nevyčerpaných prostriedkov v SKK 227 416 905 SKK, z toho za MPSVR 179 793 188 SKK a za MŠ SR 47 623 717 SKK.“
Odôvodnenie:
Prepočtom aktuálnym kurzom k 31.12.2007 sa zabezpečí vyjadrenie reálnej hodnoty  nevyčerpaných prostriedkov  podľa súčasnej hodnoty slovenskej koruny.

O

CA

Boli doplnené nové údaje čerpania vo vzťahu k výhľadovému plánu.

Najvyšší kontrolný úrad SR | Predkladacia správa neuvádza údaje v súlade a  zmysle Čl. 9 Smernice na prípravu a predkladanie materiálov na rokovanie vlády Slovenskej republiky schválenej uznesením vlády SR č. 512 z 13.6.2001 a Metodického pokynu na prípravu a predkladanie materiálov na rokovanie vlády SR (doložka vplyvov). Tieto navrhujem doplniť. | O | A | Údaje o doložke vplyvov budú doplnené do predkladacej správy.
OVA ÚV SR | Pripomienky formálneho charakteru | O | A | Zapracované do materiálu

Vysvetlivky k skratkám v tabuľke:
 Z – zásadná; O – obyčajná; 
A – akceptovaná; CA - čiastočne akceptovaná; N - neakceptovaná